થોળ અમદાવાદ શહેરની ઉત્તર-પશ્ચિમ દિશા તરફ આશરે ૪૦ કિ.મી.ના અંતરે મહેસાણા જિલ્લામાં આવેલું નાનકડું ગામ છે. એની ગોદમાં વસી છે પ્રકૃતિની એક સુંદર તસ્વીર એટલે કે “થોળ તળાવ પક્ષી અભ્યારણ્ય.” ૧૯૧૨માં બનેલું આ તળાવ લગભગ ૭ કિ.મી.ના વિસ્તારમાં ફેલાયેલું છે. તેની આસપાસ કાદવથી લથપથ કિનારાઓ અને લીલાં ગાઢ જંગલો ફેલાયેલાં છે. વળી, છીછરું તળાવ હોવાને લીધે પ્રવાસી પંખીઓ માટે આ આદર્શ સ્થળ બન્યું છે.